ROMÂNIA

JUDEŢUL ARAD

COMUNA ARCHIŞ

CONSILIUL LOCAL ARCHIŞ

**HOTĂRÂREA nr.83**

din 10.11.2017

**Privind aprobarea denumirii Sălii de şedinţă a Consiliului Local Archiş ,,Valea Nicolae” şi amplasarea unui soclu de beton cu placă comemorativă în faţa Primăriei comunei Archiş**

Consiliul Local al comunei Archiş , întrunit în şedinţă extraordinară de lucru în data de 10.11.2017, ora 900 , fiind prezenţi un număr de 11 consilieri din totalul de 11 ,

***AVÂND ÎN VEDERE :***

Proiectul de hotărâre inițiat de d-l consilier local Denuţ Florin şi avizat favorabil de comisia de specialitate a Consiliului Local;

Certificatul de deces seria DC nr. 969497 al d-lui Valea Nicolae;

Prevederile art.2 alin.(2) din Legea nr.50/1991, r1, cu modificările şi completările ulterioare;

Prevederile art.25 alin.(1) din Legea nr.350/2001 privind amenajarea teritoriului şi urbanismul, cu modificările şi completările ulterioare.

Prevederile art.36 alin.(2) lit.b) şi alin.(4) lit.b) din Legea nr.215/2001 privind Administraţia Publică Locală, republicată, cu modificările şi completările ulterioare.

Votul ,, pentru ” a 7 consilieri, 4 ,,se abţin” .

În temeiul art.45 alin.(1) din Legea nr.215/2001 republicată, Legea Administrației Publice Locale

**HOTĂRĂȘTE:**

**Art.1**. Se aprobă denumirea Sălii de şedinţă a Consiliului Local Archiş cu numele ,,Valea Nicolae” şi achiziţionarea unei plăcuţe inscripţionate ,,Sala Valea Nicolae”, care va fi amplasată deasupra uşii de la intrare.

**Art.2**. Se aprobă construirea unui soclu de beton cu o placă comemorativă înscripţionată ,,Spre aducere aminte de cel care a fost Primarul comunei Archiş între anii 1992-2017, d-l Valea Nicolae”, care va fi amplasat în faţa clădirii Primăriei comunei Archiş, conform datelor prevăzute în Anexă.

**Art.3**. Pentru emiterea autorizaţiei de construire se va prezenta documentaţia tehnică întocmită şi avizată în conformitate cu legislaţia în vigoare, însoţită de acordurile şi avizele favorabile solicitate prin Certificatul de urbanism solicitat anterior autorizaţiei de construire.

**Art.4.**  Fondurile necesare investiţiei vor fi asigurate din sursă externă – donaţie.

**Art.5**. Se împuterniceşte d-l viceprimar să semneze în numele şi pe seama Consiliului local, orice act necesar în vederea realizării investiţiei.

**Art.6**. Cu ducere la îndeplinire a prezentei hotărâri se încredinţează d-l viceprimar şi Compartimentul Urbanism din cadrul Primăriei comunei Archiş.

**Art.7. *Prezenta hotărâre se comunică:***

* Instituției Prefectului – județul Arad ,
* Compartimentului Urbanism,
* Se afișează la panoul publicitar,
* Se anexează la dosarele de ședință.

PREȘEDINTE DE ȘEDINȚĂ p.SECRETAR

CONSILIER

DEN-VASILE BOCIORT MARIA MÎRNEA